Diari Oficial de la Generalitat Valenciana


Sumari del DOGV 4840, del 13-09-2004 (2004/8884)

Informació pública de les bases per a cobrir en propietat una plaça d'auxiliar d'administració general vacant en la plantilla de personal funcionari, pel procediment de concurs oposició, reservada a persones amb minusvalidesa.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4840

Data del DOGV
:   13-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8884


Data del document
:   31-07-2004

Organisme emissor
:   Ajuntament de Carlet

Tipus de document
:   Convocatòria

Descriptors 

:   * Carlet
    * professió administrativa
    * concurs administratiu
    * administració local

Informació pública de les bases per a cobrir en propietat una plaça d'auxiliar d'administració general vacant en la plantilla de personal funcionari, pel procediment de concurs oposició, reservada a persones amb minusvalidesa. [2004/F8884]
  
Pel Decret de l'Alcaldia de data 31 de juliol del 2004 s'aproven les bases per a cobrir en propietat una plaça d'auxiliar d'administració general, vacant en la plantilla de personal funcionari d'este ajuntament, pel procediment de concurs oposició, reservada a persones amb minusvalidesa:
  
Bases per a la provisió en propietat d'una plaça d'auxiliar administratiu, vacant en la plantilla de personal funcionari d'este ajuntament, mitjançant concurs oposició.
  
Primera. Objecte de la convocatòria
  
L'objecte de la present convocatòria és la provisió en propietat, pel procediment de concurs oposició, d'una plaça d'auxiliar d'administració general, que es reserva per a persones amb minusvalidesa amb un grau de discapacitat igual o superior al 33%, havent d'acreditar l'aptitud per a l'exercici de les funcions corresponents a la plaça objecte de la convocatòria mitjançant dictamen expedit en data posterior a la publicació de les presents bases en el Diari Oficial de la Generalitat Valenciana, per un equip multiprofessional competent, conforme al que establix l'article 38.3 de la Llei 13/1982, de 7 d'abril. La plaça objecte de la present convocatòria té grup D de titulació i nivell 17 de complement de destí, amb pagues extraordinàries, triennis i la resta d'emoluments establits per la legislació vigent i es troba vacant en la plantilla de personal funcionari d'este ajuntament.
  
Segona. Normativa
  
La present convocatòria es regirà pel que disposen estes bases, i pel que establix la Llei 7/1985, de 2 d'abril; Reial Decret Legislatiu 781/1986, de 18 d'abril, i la resta de normativa de pertinent aplicació.
  
Tercera. Requisits dels aspirants
  
Per a ser admesos a la realització de les proves selectives, els aspirants hauran de reunir els següents requisits en el termini en què finalitze la presentació d'instàncies:
  
a) Ser espanyol o nacional dels estats membres de la Comunitat Europea o d'aquells estats en què els siga d'aplicació la lliure circulació de treballadors.
  
b) Estar en possessió del títol de Graduat Escolar, Formació Professional de Primer Grau o equivalent, o complides les condicions per a obtindre'l en la data que finalitze el termini de presentació d'instàncies. L'equivalència haurà de ser reconeguda com tal per l'administració competent en cada cas concret i degudament acreditat en este sentit pels aspirants.
  
c) Tindre complits 18 anys i no excedir de l'edat de jubilació, edats ambdues referides a la data en què finalitze el termini de presentació d'instàncies.
  
d) No haver sigut separat mitjançant expedient disciplinari del servici de l'estat, de les comunitats autònomes, de les entitats locals o de qualsevol altra institució juridicopública, ni trobar-se inhabilitat per a l'exercici de les funcions públiques.
  
Quarta. Presentació d'instàncies
  
1. Les instàncies sol·licitant prendre part en les proves selectives, en les que els aspirants hauran de manifestar que reunixen tots els requisits que s'exigixen en la base anterior, es dirigiran a l'alcaldessa presidenta de la corporació i es presentaran en el Registre General d'este ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, durant un termini de 20 dies hàbils, comptats a partir de la publicació de l'anunci en extracte d'esta convocatòria en el Boletín Oficial del Estado.
  
2. Els drets d'examen, que es fixen en la quantitat de 18 euros, seran satisfets pels aspirants mitjançant ingrés bancari en el compte nombre 0998-9019-35-0268070024 de Bancaixa efectuat directament o per transferència, amb anterioritat a presentar la instància i no podran ser tornats excepte en els casos de no admissió a les proves per la falta de requisits que es mencionen en la base tercera.
  
A la sol·licitud haurà d'adjuntar-se obligatòriament:
  
1. DNI i justificant d'haver abonat els drets d'examen, mitjançant resguard de l'ingrés, en el que es farà constar la convocatòria a què correspon i dades personals de l'aspirant.
  
2. Declaració expressa i formal que reunixen tots els requisits de la convocatòria, i adjuntar certificat de minusvalidesa i dictamen d'aptitud, referits sempre a la data d'expiració del termini de presentació de sol·licituds.
  
El tribunal establirà per a les persones discapacitades que així ho facen constar en la instància les adaptacions necessàries per a la realització de les proves. A l'efecte, els interessats hauran de formular la petició corresponent en la sol·licitud de participació a les presents proves selectives, així com acreditar el grau de discapacitat mitjançant certificat de l'organisme oficial competent.
  
En cas d'instàncies defectuoses, es requerirà a l'interessat perquè esmene les deficiències, advertint-li que si no ho fa abans de 10 dies quedarà exclòs de la llista d'aspirants.
  
S'entenen com a instàncies defectuoses amb possibilitat d'esmena:
  
- L'impagament dels drets d'examen o la no-aportació del justificant d'ingrés.
  
- L'omissió de la firma.
  
- No presentar la declaració jurada indicada en l'apartat 2, així com el DNI o els certificats de minusvalidesa o d'aptitud per a les funcions a exercir.
  
Cinquena. Llista d'aspirants
  
Una vegada finalitzat el termini de presentació d'instàncies, la Presidència de la corporació aprovarà la llista provisional dels aspirants admesos i exclosos, que es farà pública en el Diari Oficial de la Generalitat Valenciana i tauler d'anuncis de la corporació, i es convertirà en definitiva en cas de no presentar-se reclamacions.
  
Sisena. Tribunal qualificador
  
El tribunal qualificador de l'oposició estarà constituït de la següent forma:
  
Presidenta: l'alcaldessa presidenta de la corporació o membre d'esta en qui delegue.
  
Secretari: el de la corporació o membre d'esta en qui delegue, que actuarà a més com a vocal.
  
Vocals:
  
- Un representant de l'administració de la Generalitat Valenciana.
  
- Un regidor o funcionari de l'ajuntament pertanyent a la mateixa àrea de coneixements que la plaça que es convoca, amb titulació igual o superior a l'exigida en la present convocatòria.
  
- Un representant del personal de la corporació, amb veu i vot, que estiga en possessió de la titulació mínima exigida en la convocatòria.
  
Podran nomenar-se assessors del tribunal. El seu nomenament haurà de fer-se públic junt amb el del tribunal.
  
La designació dels membres del tribunal, aprovada per l'Alcaldia, inclourà la dels respectius suplents i es farà pública en el Diari Oficial de la Generalitat Valenciana i en el tauler d'edictes de la corporació, amb una antelació mínima d'un mes a la celebració de proves selectives.
  
El tribunal no podrà constituir-se ni actuar sense l'assistència de més de la mitat dels seus membres titulars o suplents indistintament.
  
El tribunal que actue en estes proves selectives tindrà la categoria tercera de les arreplegades en el Reial Decret 462/2002, de 24 de maig.
  
Els components del tribunal hauran d'abstindre's d'intervindre i els aspirants podran recusar-los quan concórreguen en ells alguna de les circumstàncies assenyalades en l'article 28 de la Llei 30/1992, modificada per la Llei 4/1999, de 13 de gener, i igualment els aspirants podran recusar a estos membres en els termes que assenyala l'article 29 del mateix text legal.
  
Setena. Exercicis de l'oposició
  
Primer exercici. De caràcter obligatori i eliminatori.
  
Consistirà a desenvolupar per escrit un màxim d'un tema elegit a l'atzar, dels compresos en el temari de matèries annex a esta convocatòria, amb una duració màxima d'una hora.
  
La qualificació d'este exercici serà de 0 a 10 punts.
  
Segon exercici. Obligatori i eliminatori.
  
Consistirà en la realització d'un o diversos supòsits pràctics, relacionats amb les funcions pròpies dels llocs de treball objecte de la convocatòria. Els aspirants disposaran d'un termini màxim de 90 minuts, i no podran fer ús de cap material de consulta.
  
Este exercici serà qualificat de 0 a 10 punts.
  
Tercer exercici. Obligatori i eliminatori.
  
Consistirà en la realització d'una prova informàtica sobre un text que facilitarà el tribunal, en la qual l'aspirant haurà de demostrar el seu coneixement sobre el processador de textos Word sota l'entorn Windows 2000. Es qualificarà la netedat i exactitud del que es copia i la correcció que presente l'escrit.
  
Atesa la circumstància que en la realització d'este exercici no puguen practicar-lo de forma conjunta tots els aspirants que queden en el procediment per disponibilitat d'ordinadors, l'orde d'actuació vindrà determinat per l'orde alfabètic del primer cognom.
  
La qualificació d'este exercici serà de 0 a 10 punts.
  
Quart exercici. Obligatori i no eliminatori.
  
Consistirà a traduir un text del castellà al valencià i viceversa, en un temps màxim a determinar pel tribunal amb anterioritat a la seua celebració.
  
Serà qualificat de 0 a 3 punts.
  
Aquells aspirants que hagen sigut qualificats en alguna d'estes proves com a no aptes, perdran el seu dret a continuar el procediment selectiu, i quedaran definitivament eliminats.
  
Huitena. Concurs de mèrits
  
En tractar-se d'un concurs oposició, de conformitat amb el que disposa l'article 11 del Decret 33/1999, junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, i els citarà perquè en el termini de 10 dies hàbils presenten la documentació acreditativa dels mèrits i experiència prevista en la convocatòria, procedint a fixar la data de celebració de l'entrevista personal, que ha de realitzar-se amb anterioritat a la valoració final dels mèrits.
  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats pel seu orde de puntuació total, i els concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
Resoltes les possibles al·legacions i reclamacions, el tribunal dictarà resolució que fixe la relació definitiva d'aspirants aprovats per la seua orde de puntuació, que sota cap circumstància podrà contindre un nombre superior al de places convocades, l'exposarà al públic i l'elevarà a l'autoritat competent per a la seua publicació en el Diari Oficial de la Generalitat Valenciana.
  
Barem de mèrits
  
a) Experiència professional:
  
Anys de servicis prestats en les distintes administracions públiques, computant-se a estos efectes els servicis reconeguts a l'empara del que disposa la Llei 70/1978. Tot això de conformitat amb el que disposa el Decret 33/1999.
  
Es valorarà a raó de 0,1 punt per mes de servicis prestat, fins a un màxim de quatre punts.
  
b) Possessió de titulacions acadèmiques, cursos de formació i coneixements del valencià.
  
b.1. Titulacions i altres mèrits que s'estimen relacionats amb el lloc de treball: 1 punt.
  
b.2. Cursos:
  
Es valorarà fins a un màxim d'1 punt els cursos que tinguen relació directa amb les funcions del lloc de treball exercit, si foren convocats o organitzats per la universitat, instituts o escoles oficials de formació de funcionaris o altres entitats, en este cas homologats per l'IVAP, d'acord amb la següent escala.
  
a) De 100 o més hores: 0,75 punts
  
b) De 75 o més hores: 0,50 punts
  
c) De 50 o més hores: 0,40 punts
  
d) De 25 o més hores: 0,20 punts
  
e) De 15 o més hores: 0,10 punts
  
b.3. Coneixement del valencià.
  
Es valorarà fins a un màxim d'1 punt sempre que s'acredite estar en possessió del certificat o homologació expedit per la Junta Qualificadora de Coneixements de Valencià, d'acord amb la següent escala:
  
- Coneixement Grau Superior: 1,00 punt
  
- Coneixement Grau Mitjà: 0,75 punts
  
- Coneixement Grau Elemental: 0,50 punts
  
- Coneixement Nivell Oral: 0,25 punts
  
c) Mèrits específics.
  
El tribunal podrà concedir fins a un màxim de 2 punts per la concurrència d'una minusvalidesa o discapacitat igual o superior al 75%.
  
d) Entrevista personal.
  
Es comprovaran i valoraran fins a un màxim de 2 punts, els coneixements del lloc de treball, l'aptitud, eficàcia, experiència professional de l'aspirant, així com la seua capacitat d'iniciativa, productivitat i nivell de responsabilitat i totes les circumstàncies que es precisen per al millor desenvolupament de les funcions.
  
Novena. Relació d'aprovats, proposta del tribunal i presentació de documents
  
1. Una vegada exposada la relació d'aprovats, l'aspirant que haja obtingut la major puntuació i per tant proposat pel tribunal, haurà d'aportar dins del termini de 10 dies naturals, comptats a partir de dita proposada, els següents documents acreditatius de les condicions per a prendre part en l'oposició, que s'exigixen en la base tercera:
  
a) Certificat de naixement expedida pel Registre Civil o fotocòpia compulsada del DNI. Els no nascuts en territori espanyol hauran d'acreditar documentalment la nacionalitat espanyola.
  
b) Fotocòpia de la titulació exigida en la convocatòria, acompanyada del seu original per a la seua compulsa.
  
c) Certificat mèdic en el que s'acredite no patir malaltia o defecte físic que impedisca el normal desenvolupament de les seues funcions.
  
d) Declaració jurada de no haver sigut separat mitjançant expedient disciplinari del servici de qualsevol de les administracions públiques, ni trobar-se inhabilitat per a l'exercici de funcions públiques.
  
e) Declaració de l'interessat de no estar exercint cap lloc o activitat en el sector públic delimitat per l'article primer de la Llei 53/1984, indicant així mateix que no realitza activitat privada incompatible o subjecta a reconeixement d'incompatibilitat, fent referència igualment a si percep pensió de jubilació, retir o orfandat, per drets passius o per qualsevol règim de Seguretat Social públic i obligatori.
  
2. Si dins del termini indicat, excepte els casos de força major, l'opositor proposat no presenta la seua documentació o no reunira els requisits exigits, no podrà ser nomenat i quedarà anul·lada la seua actuació, sense perjuí de la responsabilitat en què haguera pogut incórrer per falsedat en la instància sol·licitant prendre part en l'oposició.
  
Deu. Incidències
  
El tribunal quedarà facultat per a resoldre els dubtes que es presenten, i prendre els acords necessaris per al bon orde de l'oposició, en tot allò no previst en estes bases.
  
Onze. Recursos
  
La convocatòria i les seues bases i tots els actes administratius que es deriven d'aquella i de l'actuació del tribunal qualificador podran ser impugnats pels interessats en els casos i en la forma previstos en la Llei de Procediment Administratiu.
  
ANNEX I
  
Matèries comunes, d'aprofundiment de les matèries comunes i matèries específiques
  
Tema 1. La Constitució Espanyola de 1978. Estructura. Principis generals. La reforma de la Constitució.
  
Tema 2. La Corona. Funcions constitucionals del rei. Successió. La regència i tutela. El referèndum.
  
Tema 3. El Govern i l'administració de l'estat. Relacions entre el Govern i les Corts Generals.La Llei del Govern.
  
Tema 4. Organització territorial de l'estat. Les comunitats autònomes: constitució i competències. Els estatuts d'autonomia.
  
Tema 5. Les Comunitats Europees. Les institucions europees: la Comissió, el Parlament, el Consell i el Tribunal de Justícia. Altres institucions europees. La Unió Europea.
  
Tema 6. Sotmetiment de l'administració a la llei i al dret. Fonts del dret públic. La llei i el reglament.
  
Tema 7. El règim jurídic de les administracions públiques: principis informadors. La competència dels òrgans de les administracions públiques. L'abstenció i recusació.
  
Tema 8. El procediment administratiu. Els interessats. Fases del procediment administratiu comú: iniciació, ordenació, instrucció, finalització i execució. Idea dels procediments especials.
  
Tema 9. El règim local espanyol: principis constitucionals. Regulació jurídica.
  
Tema 10. La província en el règim local. Organització provincial. Competències.
  
Tema 11. El municipi: conceptes i elements. El terme municipal. La població i l'empadronament.
  
Tema 12. El personal al servici de l'administració local. L'ingrés en la funció pública. La carrera administrativa: la provisió de llocs de treball i la promoció interna. Adquisició i pèrdua de la condició de funcionari. Les situacions administratives. El personal laboral.
  
Tema 13. Els béns de les entitats locals. La seua classificació: béns de domini públic, béns patrimonials i béns comunals.
  
Tema 14. Els contractes de l'administració local. Classificació dels contractes. Els seus elements. La selecció del contractista. Adjudicació, formalització i execució del contracte. La revisió dels preus. L'extinció del contracte.
  
Tema 15. Procediment administratiu local. El registre d'entrada i eixida de documents. Requisits de la presentació de documents. Comunicacions i notificacions.
  
Tema 16. Funcionament dels òrgans col·legiats locals. Convocatòria i orde del dia. Règim de sessions i acords. Votacions. Actes i certificats d'acords.
  
Tema 17. La hisenda tributària en l'àmbit de les corporacions locals. Especial estudi de les taxes, contribucions especials i impostos. L'Impost sobre Béns Immobles. L'Impost sobre Activitats Econòmiques. L'Impost sobre Vehicles de Tracció Mecànica. L'Impost sobre Construccions, Instal·lacions i Obres. L'Impost sobre l'Increment del Valor dels Terrenys de Naturalesa Urbana.
  
Tema 18. La policia local. Ordenament legislatiu de la policia local. Missions i objectius. Disposicions estatutàries comuns. Estructura orgànica i funcional.
  
Tema 19. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 20. Introducció a la comunicació. La comunicació humana: el llenguatge com a mitjà de comunicació. Tipus de comunicació: oral i telefònica. Atenció al públic: acollida i informació a l'administrat. Els servicis d'informació administrativa.
  
El que es fa públic als efectes oportuns.